section_heading: Radnja serije (po sezonama)
paragraph_text: Poslije godinu dana Aria, Spencer, Hanna i Emily polaze u 2. razred srednje škole, a Alison još nema. Spencer Hastings je pametna djevojka, koja dolazi iz obitelji odvjetnika. Ona se voli natjecati sa sestrom Melissom u svemu, pa je čak bacila oko na Melissinog zaručnika Wrena. Hanna Marin živi s majkom, i usprkos svojoj prošlosti (bila je debela), sada postaje nova kraljica škole sa svojom popularnom prijateljicom Monom (koja je prije bila štreberica kojoj se Alison rugala). Aria Montgomery upoznaje novog dečka Ezru Fitza i zaljubljuje se u njega, a onda sazna da joj je on novi profesor engleskog jezika. Emily Fields prekida s dečkom i napokon priznaje svima da je homoseksualna, te počinje vezu s Mayom - djevojkom, koja se uselila u kuću u kojoj je nekad živjela Alison DiLaurentis, njezini roditelji i brat Jason.